**PÉCSI TUDOMÁNYEGYETEM – MŰSZAKI ÉS INFORMATIKAI KAR**

**2016-2017-ES TANÉV, 1. (őszi) FÉLÉV**

**NAPPALI ÉS LEVELEZŐ MSC KÉPZÉS**

**Mérnöketika C. TÁRGY**

Az ismeretek ellenőrzése vizsgával történik. A vizsgajegy megszerzése érdekében a hallgató mérnöketikai esettanulmányt készít az alábbi tartalmi és formai követelményeknek megfelelően és azt határidőre beadja. A dolgozatra maximum 50 pont adható. A dolgozat minősítése: 0–25 elégtelen (1); 26–30 elégséges (2); 31–35 közepes (3); 36– 40 jó (4); 41– 50 jeles (5).

***A mérnöketikai esettanulmány felépítése, önálló fejezetei***

1. Egy - lehetőleg saját szakmai gyakorlatában, vagy környezetében előfordult, megfigyelt, tudomására jutott -, etikai vonatkozású esemény **rövid**, tárgyilagos, **tényszerű leírása**, időrendi sorrendben (mikor, mi, hogyan történt). *Internetről, vagy más szerző által már leírt és elemzett, értékelt (tehát külső forrásból egyszerűen másolt, átvett) esemény felhasználása (ábrákat és fényképeket kivéve)* ***tilos****.*
2. Az eseményekben szereplők cselekedeteinek és döntéseinek **etikai vonatkozásai**, az esetleg egymásnak ellentmondó érdekek és indokok bemutatása, a szereplők által feltehetően figyelembe vett és/vagy figyelmen kívül hagyott **etikai alapelvek** tételes felsorolása.
3. A felmerült etikai problémák lehetséges **megoldásainak** és az egyes megoldások esetén várható **következményeknek** a bemutatása, elemzése és értékelése, a valóságban történtekkel összevetve.
4. **Személyes álláspont és vélemény** kialakítása: hogyan lehetett volna elkerülni, vagy csökkenteni a vizsgált esetben az *etikai kockázatokat*, kiküszöbölni az *etikátlan viselkedést* (amennyiben volt ilyen), illetve milyen intézkedésekkel kellene/lehetne csökkenteni hasonló esetek jövőbeni előfordulásának valószínűségét?

Az esettanulmányt elektronikus formában kell elkészíteni. Terjedelme legfeljebb címlap + 5 oldal lehet, oldalanként legfeljebb 30 sorral, soronként legfeljebb 80 leütéssel, 12-es nagyságú Times New Roman betűtípust alkalmazva, pdf. formátumban. A címlap mintáját l. külön.

Az elkészült esettanulmányt **2015. december 15-én déli 12:00-**ig kell E-mailen, mellékletként elküldeni a következő címre: timara@hu.inter.net

Pécs, 2016. szeptember 7.



**Dr. Timár András**

professor emeritus

**PÉCSI TUDOMÁNYEGYETEM – MŰSZAKI ÉS INFORMATIKAI KAR**

**2015-2016-oS TANÉV, 1. (őszi) FÉLÉV**

**NAPPALI ÉS LEVELEZŐ MSC KÉPZÉS**

**Mérnöketika C. TÁRGY**

**CÍM**

***Mérnöketikai esettanulmány***

Készítette: ……………………MSc levelező/nappali hallgató (Kód: ……..)

Pécs, 2016. december ….